Астанада тағы бір жайлы мектеп ашылды
DATE: 05:16, 15 Желтоқсан 2024 | GMT +5
TITLE: Астанада тағы бір жайлы мектеп ашылды
URL: https://kaz.inform.kz/news/astanada-tagi-br-zhayli-mektep-ashildi-88f19d/
META: DATE: 05:16, 15 Желтоқсан 2024 | GMT +5
TOTAL WORDS: 157
AUTHOR(S):
TEXT: — Тағы бір жайлы мектепті аштық. Бұл — оқу жылы басталғаннан бері біз ашқан он сегізінші жаңа мектеп. Жаңа үлгідегі мектеп Үркер елді мекенінде орналасқан. Білім ордасы екі ауысымда 4 мың оқушы орнына есептелген. Қазіргі уақытта № 69 мектеп-лицейінде балалар үш ауысымда оқиды. Осылайша, жаңа ашылған мектеп оқушылардың саны толып кету мәселесін шешеді. Балалар бұл жерде 3 тоқсаннан бастап оқуын бастайды, — деп жазды қала әкімі. Фото: Астана қаласының әкімдігі. Жеңіс Қасымбектің айтуынша, Мемлекет басшысының «жайлы мектеп» ұлттық жобасы аясында елордада жаңа үлгіде 11 мектеп салынып, есігін айқара ашты. Осы ұлттық жоба аясында 2024-2025 жылдар аралығында жаңа форматта 24 мектеп салынады. Бұл оқу орындары екі ауысымда 90 мыңға жуық оқушы орнын ашуға мүмкіндік береді. —Жыл соңына дейін тағы бірнеше мектеп ашу жоспарымызда бар. Сол сияқты алдағы жылдарға да дайындалып отырмыз. Мәселен, 2025 жылы тағы 20-дан астам мектеп салып, қолданысқа беруді жоспарлап отырмыз, — деп жазды елорда әкімі. Бұған дейін хабарланғандай, Алматы облысының ауылында бесінші «жайлы мектеп» ашылды
